stanford-oval/wikipedia huggingface dataset:
בדיקת מצב פסיכיאטרי
תפיסה

הפרעות בתפיסה יכולות לערב את כל החושים. הפרעות תפיסה כוללות אילוזיות (תפיסה שונה של משהו שקיים, במקרים רבים תופעה נורמלית), הלוצינציות (מצב בו אדם שומע, רואה, מריח או מרגיש דברים שאחרים לא מרגישים בהם, זהו מאפיין מובהק אצל חולים פסיכוטיים).
הפרעות נוספות בתפיסה כוללות הפרעות כגון דה-פרסונליזציה (האדם חש שגופו זר, לא מוכר וכו'), או דה-ראליזציה (האדם רואה בסביבה החיצונית זרה, לא ממשית או לא מוכרת).
קיימים מספר סוגים של הלוצינציות:
הלוצינציות שמיעה - למשל, המטופל שומע קול המדבר אליו או קולות שונים ורעשים שונים. זוהי ההלוצינציה השכיחה ביותר.
הלוצינציות ראייה - למשל, המטופל רואה מראות כגון אנשים, חייזרים וכו'.
הלוצינציות ריח - המטופל מריח ריח ששאר האנשים אינם מריחים. במקרה של הלוצינצית ריח יש צורך לשלול אירועים אפילפטיים שמקורם באונה הטמפורלית.
הלוצינציות נוספות: למשל, הלוצינציות של טעם, מגע (למשל תחושה שנמלים זוחלות מתחת לעור- סימפטום גמילה מאלכוהול או נטילת קוקאין)
קיימים חומרים כימיים המביאים להלוצינציות, הנקראים הלוצינוגנים, כדוגמת LSD.
קוגניציה, זיכרון וחשיבה מופשטת

חלק זה של הבדיקה בוחן את התהליכים הקשורים בחשיבה, למידה וזיכרון (תהליכים שכלתניים, בשונה מתהליכים רגשיים).
הכרה וערנות: נע בין לתרגיה- ערפול הכרה-קומה-דליריום, ועד מצב הכרה מלא.
התמצאות: יש לבחון את מידת ההתמצאות בזמן, במקום ובסיטואציה של הנבדק. האם יודע איזה יום היום, מהו התאריך, מהו המקום בו הוא נמצא, ובאיזו סיטואציה הוא נמצא.
בדיקת הזיכרון יכולה למשל להתבצע על ידי חזרה על מספר מילים שנאמרו בתחילת השיחה. יש לתעד האם קיימת פגיעה בזיכרון לטווח הקצר או לטווח הארוך. יש להעריך זיכרון לטווח קצר (לחזור על מספרים במהלך השיחה או על מילים), זיכרון לטווח בינוני (מה אכלת היום לארוחת הבוקר) וזיכרון לטווח ארוך (היכן גרת כשהיית ילד).
חשיבה מופשטת נבחנת לפי יכולתו של הנבדק לתפוס מושגים מופשטים, כלומר להסביר את משמעותם של פתגמים ("לא בוכים על חלב שנשפך", "לב זהב").
הערכה ורבלית של החולה יכולה להיעשות על ידי ציון כמה שיותר מילים המתחילות באות מסוימת.
בנוסף לכך יש להעריך יכולת חישוב, הבנת הנקרא, כתיבה ומיומנויות נוספות.
שיפוט

בשיפוט הכוונה היא ליכולת של הנבדק לתפוס נכונה סיטואציות חברתיות שונות, וכן יכולתו להבין ולהיות מושפע בהתאם להשלכות מעשיו. שיפוט לקוי מעיד על פי רוב על קיומה של הפרעה פסיכוטית כלשהי אצל הנבדק. לדוגמה - ניתן לשאול את הנבדק מה היה עושה אילו ישב בקולנוע בקהל ופתאום היה מריח ריח עשן כבד. תשובה אשר עלולה להחשיד למצב פסיכוטי היא למשל: "הייתי שואב אותו עמוק לריאותי" לעומת תשובה נורמלית: "הייתי מנסה לברוח או למצוא מטף".
תובנה

תובנה היא דרגת המודעות וההבנה של המטופלים לגבי מחלתם. קיימות 6 דרגות של תובנה- מהכחשה מוחלטת של קיום המחלה, עד תובנה רגשית אמיתית, באופן הבא:
הכחשה מוחלטת של המחלה
לעיתים מודה שחולה וזקוק לעזרה אולם בו זמנית יכול להכחיש את קיום המחלה
מודע שחולה, אולם מאשים במצבו אנשים אחרים או גורמים חיצוניים, או מייחס זאת לסיבות אורגניות
מודע שחולה, אולם לא חושב על סיבות כלשהן למחלתו
קיימת תובנה אינטלקטואלית- החולה מבין היטב את הסיבות למחלתו, אולם לא עושה כל שימוש בידע זה על מנת לשנות את מצבו
תובנה רגשית אמיתית: תובנה לרגשות ולמניעים של עצמו ושל האנשים החשובים בחייו, דבר היכול להביא לשינוי יסודי בחיי החולה.
אובדנות

במהלך בדיקה פסיכולוגית/פסיכיאטרית יש להערכת האובדנות משקל נכבד. אובדנות הוא מעשה שנעשה מתוך כוונה מודעת למות, כאשר ישנו רצף בהגדרה של התנהגות אובדנית:
חשיבה אובדנית כשלעצמה שאינה מביאה למעשים.
ניסיון אובדני - מעשה של פגיעה עצמית מכוונת עם לפחות כוונה חלקית למות.
התאבדות - ניסיון אובדני שהסתיים במות האדם .
לצורך הערכת האובדנות יש לבחון האם היה רצון למות, האם היה תכנון מראש, הכנות להתאבדות (מכתב, צוואה וכו').
כמו כן יש צורך להעריך את רמת המסוכנות הנוכחית של המטופל - כאשר הכוונות האובדניות ממשיכות, כאשר קיים מצב פסיכוטי למשל - אלו מצבים בהם רמת המסוכנות לביצוע מעשה אובדני היא גבוהה יותר.
אמינות

במהלך הבדיקה יש להעריך האם הנבדק דיסימולטיבי (מנסה להכחיש או להסתיר דברים).
לקריאה נוספת

Benjamin J Sadock & Virginia A Sadock, "Kaplan and Sadock's Synopsis of Psychiatry: Behavioral Sciences/Clinical Psychiatry", 10th edition, 2007
גייטה

| --- | --- |
מכרה הזהב של גייטה
מכרה הזהב של גייטה
 מדינה:  טנזניה טנזניה
 מושל:  מאגאלולה סאידי מאגאלולה
 נפות במחוז:  5
 בירת המחוז:  Geita 
 תאריך ייסוד:  2012 
 על שם:  Geita 
 שטח:  20,054 קמ"ר
 גובה:  1,240 מטרים
 אוכלוסייה:  ‏
  ‑ במחוז:  1,739,530 (2012)
 קואורדינטות:  2°52′56″S 32°22′48″E﻿ / ﻿2.882293°S 32.380024°E﻿ / -2.882293; 32.380024 
 אזור זמן:  UTC +3
  מפת מיקום  מפה מפורטת    he tabBackground:;tabBorder:#aaa;defaultTab:0;
 
גייטה (בסוואהילי: Mkoa wa Geita) היא אחת מ-31 המחוזות המנהליים של טנזניה. המחוז נמצא בצפון מזרח המדינה. בירת המחוז היא גייטה.
האזור שוכן בין קו הרוחב 2 ° 8´ ו-3 ° 28 ’מדרום לקו המשווה ובין קו האורך 31 ° 15’ -32 ° 40 ’מזרחית לגריניץ’. האזור נמצא בגובה 1,100 עד 1,300 מטר מעל פני הים וחולק גבולות עם קאגרה במערב ובצפון, ואילו בחלקים הדרומיים והדרום -מזרחיים גובלים אזור שיניאנגה ואזור מוואנסה מצפון.
במחוז מתגוררים כ-1,739,530 איש ב-5 נפות, שהגדולה בהן היא בוקומבה.
נציב האזור הוא מאגאלולה סאידי מאגאלולה.
מכרה הזהב של גייטה מצוי כ-4 ק"מ ממערב לעיר גייטה.
נפות

בוקומבה
צ'אטו
גייטה
מבוגווה
ניאנג'הוול
הערות שוליים

↑  Geita Region, geita.go.tz
| --- | --- |
בקרת זהויות :  NLI: 987007557667705171  GND: 5164861-1  LCCN: n84195653  VIAF: 158330370   WorldCat (עם VIAF): 158330370 
ערך זה הוא קצרמרבנושא טנזניה ובנושא גאוגרפיה. אתם מוזמנים לתרום לוויקיפדיה ו.
קובי מיכאל

| --- | --- |

 לידה:  17 באוקטובר 1960 (בן 64) ישראל 
 מקום לימודים:  האוניברסיטה העברית בירושלים
 מוסדות:  אוניברסיטת אריאל בשומרון (1 באוקטובר 2013–30 בספטמבר 2015) 
 
קובי (יעקב) מיכאל (נולד ב-17 באוקטובר 1960) הוא חוקר בכיר במכון למחקרי ביטחון לאומי, המתמחה בלימודי שלום ומלחמה, אסטרטגיה, ביטחון לאומי, יחסי דרג מדיני-דרג צבאי, צבא-חברה, שמירה על השלום, והסכסוך הישראלי-פלסטיני. מיכאל הוא פרופסור באוניברסיטת דרום ויילס (אנ') שבבריטניה.
ביוגרפיה

מיכאל נולד בישראל, גדל באשקלון. בשנת 1979 התגייס לצה"ל והתנדב לסיירת שקד. במהלך מסלול הלוחם נפצע, השלים קורס קציני מודיעין ושימש בשורה של תפקידים באחת מיחידות האיסוף החשאיות של חיל המודיעין. במאי 1994 הושאל להקמת מנגנון התיאום הביטחוני ברצועת עזה בעקבות הסכם אוסלו א' ופיקד על מנגנון התיאום הביטחוני ברצועת עזה בשנים 1994–1996. לאחר מכן שב לתפקיד פיקודי בכיר ביחידת האיסוף בה שירת קודם לכן. בשנת 1999 מונה למפקד מנגנון התיאום הביטחוני ביהודה ושומרון, שם שירת עד אוגוסט 2000. לאחר מכן השתחרר מצה"ל בדרגת סא"ל. משפרצה האינתיפאדה השנייה היה מיכאל חבר בצוות האסטרטגי של דובר צה"ל ובינואר 2001 גויס בשנית, הפעם למילואים בתנאי קבע, לצורך הקמת המפקדה למודיעין ולתקשורת בפיקוד המרכז, גוף שמטרתו הייתה להסתייע במודיעין ולאכוון מודיעין לצורכי הסברה ותקשורת בעיצומה של האינתיפאדה השנייה.
למיכאל תואר ראשון במדעי ההתנהגות מאוניברסיטת בן-גוריון בנגב ותואר שני מטעם התוכנית לחקר סכסוכים של האוניברסיטה העברית. בשנת 2004 השלים את לימודי הדוקטורט מטעם האוניברסיטה העברית, שעסק בהשפעת הצבא על תהליכי מעבר ממלחמה לשלום בתהליך השלום עם מצרים ובתהליך אוסלו. בשנים 2005-2002 שימש בתפקיד ראש החטיבה האסטרטגית במרכז ישראל פלסטין למחקר ומידע (IPCRI), אותה הקים. במסגרת תפקיד זה עסק בתוכניות ובמאמצים לחידוש התיאום הביטחוני הישראלי-פלסטיני ובקידום מיזמים שיסייעו ליישום מפת הדרכים. בקיץ 2005 יצא ללימודי פוסט דוקטורט באוניברסיטת נורת'ווסטרן במקביל לפוסט דוקטורט נוסף במכון טרומן באוניברסיטה העברית. בקיץ 2006 החל ללמד כפרופסור אורח באוניברסיטת נורת'ווסטרן בארצות הברית. לאחר שובו מארצות הברית בקיץ 2007, הצטרף למטה לביטחון לאומי כראש הדסק הפלסטיני ולאוניברסיטת בן-גוריון כחבר סגל בתוכנית ליישוב סכסוכים. בשנת 2008 התמודד מיכאל לראשות עיריית אשקלון ואף היה חבר מועצת העיר למשך שנה, במהלכה שימש הממונה על התכנון האסטרטגי, יו״ר ועדת תיירות וחבר בוועדת בניין ערים.
בנובמבר 2009 הצטרף למשרד לנושאים אסטרטגיים בראשות השר משה יעלון כראש אגף פלסטינים ומדינות שכנות, ונאלץ להתפטר מתפקידו במועצת העיר. מאוחר יותר גם מונה לתפקיד המשנה למנכ"ל המשרד. בספטמבר 2013 סיים את תפקידו והצטרף כחבר סגל בכיר למחלקה למדעי המדינה וישראל במזרח התיכון באוניברסיטת אריאל, וכחוקר בכיר במכון למחקרי ביטחון לאומי ועורך ראשי של כתב העת "עדכן אסטרטגי" - כתב עת רב-תחומי לביטחון לאומי. מיכאל הצטרף כחבר סגל בכיר למחלקה למדעי המדינה וישראל במזרח התיכון באוניברסיטת אריאל, אותה עזב באוקטובר 2015. בשנת 2017 לימד כפרופסור אורח באוניברסיטת פקינג בביג'ין. בשנת 2022 מונה מיכאל לפרופסור במרכז הבינלאומי לשיטור וביטחון שבאוניברסיטת דרום ויילס שבבריטניה.
הערות שוליים

↑  שלמה בלס, חוזרים על אותה טעות פעמיים, באתר ערוץ 7, 22 במאי 2003.
↑  רועי צאיג, קובי מיכאל: נשמעתי קצת תלוש לאנשים באשקלון, באתר nrg‏, 11 בנובמבר 2009.
↑  יובל מן, עזה של מטה: אתגר המנהרות של צה"ל, באתר ynet, 20 בדצמבר 2023
| --- | --- |
בקרת זהויות :  NLI: 987007265456005171  BIBSYS: 1512647515256  BnF: cb17827415r (data)  GND: 1089375166  ISNI: 0000 0000 6692 5154  LCCN: no93031299  NTA: 274400723  ORCID: 0000-0002-5637-3370  RERO: 02-A017571709  SUDOC: 131188852  VIAF: 26637971   WorldCat (עם VIAF): 26637971
Orchestral Manoeuvres in the Dark

| --- | --- |

אנדי מקלאסקי (מימין) ופול המפריס ב-1985
 מקום הקמה:  Meols 
 תקופת הפעילות:  מ-1978 
 סוגה:  אלקטרונית • סינת'-פופ • ניסיונית • גל חדש
 חברת תקליטים:  Dindisc, וירג'ין, Factory, Telegraph
 www.omd.uk.com
 פרופיל ב-IMDb
 חברים
 אנדי מקלאסקי פול המפריס מרטין קופר סטיוארט קרשאו
 חברים לשעבר
 מלקולם הולמס גרהאם וויר ניל וויר
 
Orchestral Manoeuvres in the Dark (או בקיצור OMD) היא להקת מוזיקה אלקטרונית בריטית שהוקמה בשנת 1978 על ידי אנדי מקלאסקי (שירה, גיטרה בס) ופול המפריס (קלידים, שירה). הלהקה נחשבת לאחת המשפיעות ביותר בז'אנר הסינת'-פופ, עם מכירות של למעלה מ-40 מיליון תקליטים ברחבי העולם.
היסטוריה > השנים הראשונות (1975–1979)

מקלאסקי והמפריס נפגשו בבית הספר היסודי במיולס, אנגליה, בתחילת שנות ה-60. הם השתתפו במספר להקות מקומיות, אך חלקו סלידה מרוק גיטרות שהיה פופולרי באותה תקופה. בשנת 1977 הם הקימו את הלהקה The Id, שהופיעה באופן קבוע באזור מרזיסייד עם חומרים מקוריים. לאחר פירוק The Id, הם ייסדו את הפרויקט VCL XI, שהתמקד במוזיקה אלקטרונית ניסיונית.
בספטמבר 1978 הם שינו את שם הפרויקט ל-Orchestral Manoeuvres in the Dark (OMD) והחלו להופיע כצמד, תוך שימוש בסינתיסייזרים ובטייפ 4-ערוצים שכונה "וינסטון". הופעת הבכורה שלהם התקיימה באוקטובר 1978 במועדון Eric's שבליברפול. בשנת 1979 הם הוציאו את הסינגל הראשון שלהם, "Electricity", בלייבל העצמאי Factory Records, שעורר עניין והוביל לחתימה על חוזה עם הלייבל Dindisc.
היסטוריה > ההרכב הקלאסי (1980–1988)

במקום לשכור זמן אולפן, מקלאסקי והמפריס השתמשו במקדמה מהלייבל Dindisc כדי לבנות אולפן הקלטות משלהם בליברפול, שנקרא Gramophone Suite.
האלבום הראשון שלהם, Orchestral Manoeuvres in the Dark (1980), כלל את הלהיט "Messages". אלבומם השני, Organisation, שיצא מאוחר יותר באותה שנה, כלל את הסינגל "Enola Gay", שזכה להצלחה בינלאומית. בשנת 1981, הלהקה הוציאה את האלבום Architecture & Morality, שנחשב לאחד מהישגיהם הגדולים, וכלל את הלהיטים "Souvenir", "Joan of Arc" ו-"Maid of Orleans".
האלבום הרביעי, Dazzle Ships (1983), היה ניסיוני יותר, וכלל אלמנטים של מוזיק קונקרט וקולאז'ים מרדיו גלים קצרים, אך זכה לפחות הצלחה מסחרית. בתגובה, האלבום Junk Culture (1984) הציג סגנון פופ נגיש יותר והחזיר את הלהקה למצעדי הפזמונים עם הסינגל "Locomotion".
היסטוריה > עזיבת המפריס ופירוק הלהקה (1989–1996)

בשנת 1989, פול המפריס עזב את OMD יחד עם מרטין קופר ומלקולם הולמס, והם הקימו את הלהקה The Listening Pool. מקלאסקי נותר החבר היחיד ב-OMD והמשיך להוציא אלבומים תחת שם הלהקה.
האלבום Sugar Tax (1991) הציג סגנון דאנס-פופ וכלל את הלהיטים "Sailing on the Seven Seas" ו-"Pandora's Box". האלבומים הבאים, Liberator (1993) ו-Universal (1996), זכו לפחות הצלחה, ובשנת 1996 הלהקה התפרקה.
היסטוריה > איחוד וחזרה לפעילות (2006–הווה)

בשנת 2006, ההרכב הקלאסי של OMD התאחד לסיבוב הופעות שבו ביצעו את האלבום Architecture & Morality במלואו, לצד להיטים נוספים. ההצלחה של סיבוב ההופעות הובילה להקלטת אלבום חדש, History of Modern, שיצא בשנת 2010. האלבום זכה לביקורות חיוביות והחזיר את הלהקה לתודעה הציבורית.
בשנת 2013, הם הוציאו את האלבום English Electric, שגם הוא קיבל ביקורות טובות על ידי המבקרים והמעריצים.
הערות שוליים

↑  Hanley, James (24 באוקטובר 2019). "'It's been a remarkable journey': OMD toast their 40th anniversary". Music Week. נבדק ב-30 באפריל 2021. {{cite web}}:  (עזרה)
↑  Shand, Max (8 בנובמבר 2019). "OMD at 40: Making Sense of a Synthpop Legacy". PopMatters. נבדק ב-2 במאי 2021. {{cite web}}:  (עזרה)
↑  Marder, Phill (13 במרץ 2014). "Goldmine's Hall of Fame Inductees - Volume 43". Goldmine. נבדק ב-12 בדצמבר 2023. {{cite web}}:  (עזרה)
↑  "Mad World: An Oral History of New Wave Artists and Songs That Defined the 1980s". PopMatters. 15 במאי 2014. ארכיון מ-27 באוקטובר 2021. נבדק ב-2 במאי 2021. {{cite web}}:  (עזרה)
↑  "OMD Biography". BBC Music.
↑  "OMD: The Story Behind Their Success". Classic Pop Magazine.
↑  Buskin, Richard (2000). Inside Tracks: A First-Hand History of Popular Music from the World's Greatest Record Producers and Engineers. Sanctuary Publishing. ISBN 978-0380807451.
↑  Reynolds, Simon (2005). Rip It Up and Start Again: Postpunk 1978–1984. Faber & Faber. ISBN 978-0571215690.
↑  "OMD Biography". AllMusic.
↑  "OMD announce reunion tour". NME. 10 בפברואר 2006. {{cite web}}:  (עזרה)
| --- | --- |
בקרת זהויות :  BnF: cb13905434r (data)  GND: 10277684-2  ISNI: 0000 0001 2195 7838  LCCN: n91079542  MusicBrainz: 6d072aa8-c851-49c5-92f9-cbca05f4bed9  NKC: mzk2004218178  SUDOC: 158199227  VIAF: 159434648   WorldCat (עם VIAF): 159434648
גועל
ראו גם

בחילה
הערות שוליים

1 2  Rozin, P., J. Haidt, and C. R. McCauley, Disgust. In Handbook of emotions, Guilford Press, 1993
↑  De Meijer, M, The contribution of general features of body movement to the attribution of emotions, emotions.Journal of Nonverbal behavior 13 (4), 1989, עמ' 247-268
↑  Ritz, T.; Thons, M.; Fahrenkrug, S.; Dahme, B., Airways,respiration, and respiratory sinus arrhythmia during picture viewing, Psychophysiology 42 (5), 2005, עמ' 568–578
1 2  Pond et al., Repulsed by violence: Disgust sensitivity buffers trait, behavioral, and daily aggression, Journal of Personality and Social . Psychology 102 (1), 2012, עמ' 175–188
↑  Vittorio Gallese, Christian Keysers and Giacomo Rizzolatt;A unifying view of the basis of social cognition; TRENDS in Cognitive Sciences Vol.8 No.9 September 2004
1 2  Tybur, J. M., Lieberman, D., Kurzban, R., & DeScioli, P., Disgust: Evolved function and structure, Psychological review 120 (1), 2013, עמ' 65
↑  Valerie A Curtis; Dirt, disgust and disease: a natural history of hygiene; J. Epidemiol. Community Health 2007;Vol. 61; 660-664
↑  Oaten, M., Stevenson, R. J., & Case, T. I, Disgust as a Disease-Avoidance Mechanism, Psychological Bulletin (2) 135, 2009, עמ' 303–321
↑  Val Curtis*, Robert Aunger and Tamer Rabie; Evidence that disgust evolved to protect from risk of disease; Proc. R. Soc. Lond. B (Suppl.) 271, S131–S133 (2004)
↑  Jana Schaich Borg et al; Infection, Incest, and Iniquity: Investigating the Neural Correlates of Disgust and Morality; Journal of Cognitive Neuroscience 20:9, pp. 1529–1546, 2008
↑  Curtis, V.; Biran, A, Dirt, disgust, and disease: Is hygiene in our genes?, Perspectives in Biology and Medicine 44(1), 2001, עמ' 17–31
| --- | --- |
בקרת זהויות :  GND: 4151660-6
גטים

האזור המשוער כארץ הגטים, בשפך נהר הדנובה לים השחור
הקבר התראקי בסוושטארי - היפוגאום מהמאה ה-3 המיוחס לגטים
הגטים (בלטינית: Getae, ביוונית עתיקה: Γέται), עם קדום ששכן בטריטוריות שמהוות היום את צפון בולגריה, מונטניה ודוברוג'ה. זהו עם ממוצא תראקי המקורב מאוד לדאקים והם דיברו אותה שפה. למעשה ההבדלה בין הגטים ובין הדאקים נעשתה רק על פי מקום מושבם, הדאקים חיו בהרים והגטים במישורים. הגטים מוזכרים לראשונה על ידי הרודוטוס המשבח אותם כהגונים והאמיצים שבין התראקים.
בשנת 339 לפני הספירה הגטים חיו על שתי גדותיה של הדנובה התחתונה, ממפלי הדנובה ומטה. בתקופת מלחמתו של דריווש הראשון נגד הסקיתים, בשנת 513 לפני הספירה, הגטים התנגדו לכובש הפרסי, אך הוכנעו יחד עם יתר העמים התראקים שבגדה הימנית של הדנובה. לאחר הסרת הכיבוש הפרסי היו הגטים שמדרום לדנובה חלק מממלכת אודריסה עד שהוכנעו על ידי פיליפוס השני, מלך מקדוניה. על סמך שליטתם בגטים שמדרום לדנובה, תבעו ממשיכי פיליפוס את השלטון על הגטים שמצפון לדנובה, אך ניסיונותיו של ליסימכוס להכניעם לא השיגו תוצאות.
הגטים שנשארו חופשיים ניהלו קרבות ממושכים עם הבסטרנים, עם ממוצא גרמנו-קלטי שתפס את המורדות הצפון מזרחיים של הרי הקרפטים. הדאקים, תושבי ההרים, ניצחו את הבסטרנים והתפשטו עד הדניסטר. הגטים והדאקים התמזגו ביניהם כשבצפון משתמר יותר שם הדאקים ובדרום שם הגטים. למרות האמור לעיל, עם בוא הכיבוש הרומאי, עדיין היו בדוברוג'ה שלושה מלכים גטים קטנים, "רולס", "דאפיקס" ו"זיראקסס". לאחר הכיבוש הרומי, המחוזות המיושבים גטים ותראקים כונו מואסיה והגטים כונו מואסים.
הירונימוס בכתביו מתאר את הגטים כאדומים ובעלי שער צהוב.
הבלבול בין הגטים ובין הגותים

במהלך ההיסטוריה היו מרושמי דברי הימים שבלבלו בין הגטים ובין הגותים. הקיסר הפילוסוף יוליאנוס היה כנראה הראשון ששגה בכך, אחריו טעו בכך גם ההיסטוריון הלטיני קלאודיאנוס (Claudianus) בתחילת המאה ה-5 שייחס את הויזיגותים אל הגטים, אורוסיוס, קסיודורוס ויורדנס שביצירתו "גטיקה" (Getica) העוסקת בגותים החשיבם כזהים לגטים. גם ביצירה החשובה, "ספר גיבורי האומה הגרמנית" שנכתבה על ידי היינריך פנטלאון (Heinrich Pantaleon) מוצגים המלכים הדאקים, כגותים.
ראו גם

דרומיכטס
הקבר התראקי בסוושטארי
הערות שוליים

↑  סטראבון, גאוגרפיקה, ספר VII פרק 3.
↑  הרודוטוס, תרגום: ד"ר אלכסנדר שור, 4, היסטוריות, הוצאת ראובן מס, תרצ"ה, עמ' 252-253
↑  מכתבי הירונימוס, מכתב CVII
| --- | --- |
בקרת זהויות :  NKC: ph117582
גן מבני

גן מבני (structural gene) הוא גן שמקודד לכל תוצר רנ"א או חלבון מלבד פקטור רגולטורי (למשל חלבון רגולטורי). גן זה יכול לקודד, לחלבון מבני כגון אנזים, או מולקולת רנ"א שלא מעורבת בתהליכי רגולציה. גנים מבניים מייצגים מגוון רחב של מבנים ופונקציות של חלבונים, כולל חלבונים מבניים, אנזימים עם פעילויות קטליטיות וכו'. גנים אלו נחוצים לתכונות המורפולוגיות והפונקציונליות של התא. באאוקריוטים, גנים אלו מופיעים בצורה מפוצלת, מחולקים לאינטרונים ולאקסונים אך בפרוקריוטים, גנים אלו מופיעים בצורה רציפה. הגנים המבניים קשורים לסינתזה של שרשרת פוליפפטידית אחת או מספר של שרשראות פוליפפטידיות ובנוסף, ליצירת סוגים שונים של רנ"א הנדרשים במהלך סינתזת חלבון. גנים מבניים שונים מגנים רגולטורים או גני פרומוטר בכך שהם משרתים מטרה חשובה של תעתוק חלבונים.
באופרון הלקטוז, גנים אלו מקושרים עם סינתזת אנזימים אשר נחוצים עבור המטבוליזם של לקטוז. באופרון הלקטוז ישנם שלושה גנים מבניים:
גן ה-LAC Z עבור אנזים הבטא-גלקטוזידאז.
גן ה-LAC Y עבור אנזים הפרמיאז.
גן ה-LAC A עבור האנזים אצטילאז.
ראו גם

גן רגולטורי
גסטרליה

גסטרליה של טירנוזאורוס
גסטרליה (צלעות בטן) הן עצמות גרמיות (עצמות שמתפתחות בתוך העור) הנמצאות בבטן של תנינים מודרניים וספנודונים והולכי על ארבע פרהיסטוריים רבים. הם נמצאים בין עצם החזה והאגן, ואינם מחוברים לעמוד השדרה. אצל זוחלים אלו, הגסטרליה מספקת תמיכה לבטן ואתרי חיבור לשרירי הבטן.
לתנינים יש צלעות הבטן שהותאמו להיות גסטרליה
גסטרליה נוכחו גם במגוון בעלי חיים שנכחדו, כולל דינוזאורים תרופודים ופרוזאורופודים, פטרוזאורים, פלזיוזאורים, כוריסטודרים וכמה פליקוזאורים פרימיטיביים.
יש משערים שגסטרליה התפתחו מקשקשי הגחון שנמצאו בבעלי חיים כמו ריפידיסטים, מבוכים ואקנתוסטגה. הם הומולוגיים עם חלקים של הצד התחתית של צבים.
הערות שוליים

↑  Kardong KV (2002). Vertebrates: Comparative Anatomy, Function, Evolution (3rd ed.). New York: McGraw-Hill. pp. 291–293. ISBN 0-07-290956-0.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גסטרליה".
ערך זה הוא קצרמרבנושא בעלי חיים. אתם מוזמנים לתרום לוויקיפדיה ו.
שולמית קישיק-כהן

| --- | --- |

 לידה:  24 בדצמבר 1917 י"ט בטבת תרע"ז ארגנטינה ארגנטינה
 פטירה:  21 במאי 2017 (בגיל 99) ירושלים, ישראל ישראל
 מקום קבורה:  הר המנוחות 
 מדינה:  ישראל 
 השכלה:  בית הספר אוולינה דה רוטשילד 
 צאצאים:  יצחק לבנון (שגריר) 
 תפקידים בשירות
 מרגלת של ישראל בלבנון
 
שלט שולמית כהן קישיק בהרצליה
שלט הנצחה לשולמית כהן קישיק ברחוב על שמה בהרצליה
שולמית (שולה) קישיק-כהן (24 בדצמבר 1917 – 21 במאי 2017) הייתה מרגלת של ישראל בלבנון ופעלה למען העלאת יהודים מארצות ערב בהעפלה.
ביוגרפיה

קישיק-כהן נולדה בארגנטינה בתם של מאיר ואלגרה ארזי כהן. מאיר נולד בדמשק ואלגרה נולדה בירושלים.
אביה חיסל את עסקיו בארגנטינה ב-1924, המשפחה עלתה לארץ ישראל והשתקעה בשכונת "מקור ברוך" בירושלים. למדה בבית הספר לבנות "אוולינה דה רוטשילד". בגיל 16 השיאו אותה הוריה לסוחר יהודי-לבנוני בשם ז'וזף קישיק, ומשנת 1936 גרה בוואדי אבו ג'מיל, הרובע היהודי בביירות.
בביירות החלה בפעילות בקהילה היהודית המקומית ואף יצרה קשרים עם השלטונות. במשך שהייתה בלבנון העלתה יהודים לישראל מתחת לאפם של השלטונות הלבנונים. בראשית מלחמת העצמאות, העבירה למפקדת ההגנה במטולה מידע שהגיע לידיה על ההיערכות של צבא ההצלה למלחמה בישראל. לאחר מכן המשיכה בפעולות הריגול, ללא ידיעת בני משפחתה, וכן סייעה בפעילות של העלאת יהודי לבנון וארצות ערב נוספות לישראל. במשך השנים 1947–1961 העבירה מידע מודיעיני מסוריה ומלבנון לישראל. פעילותה למען ישראל הייתה ידועה לשירותי הביטחון הלבנוניים לפחות מאז שנת 1950.
בתחילת התנדבותה למען מדינת ישראל, בהעברת יהודים לארץ, העבירה את שני בניה הגדולים לארץ (בני שבע ותשע). ב-1961 נעצרה קישיק-כהן. היא עונתה ונשפטה למוות בתלייה. בערעור מאוחר יותר, הומתק עונשה ל-7 שנות מאסר. גם בעלה נאסר, והואשם כי ידע על פעילותה של אשתו ולאחר הערעור זוכה. בעקבות מלחמת ששת הימים, שוחררה (לאחר שבע שנים שריצתה בכלא) במסגרת עסקת חילופי שבויים. את משפחתה שנותרה בלבנון ובעלה, הבריחו מפעיליה לישראל דרך קפריסין. בישראל קיבלו את פניה, אמה (אביה נפטר שנים קודם), אחיותיה ואחיה, ילדיה וגם אנשי צבא. מרגע שובה לישראל ועד פטירתה התגוררה בשכונת רחביה בירושלים.
המרכז למורשת המודיעין (מל"מ) הפיק סרט באורך 30 דקות בשם "מסייה שולה" על פעילותה. סרט זה מוקרן למבקרים במרכז. ב-1992 העניק לה המרכז את אות יקיר הסתר. ביום העצמאות ה-59 של מדינת ישראל נבחרה להשיא משואה ובשנת ה'תש"ע (2010) הוענק לה תואר יקיר ירושלים.
בנובמבר 2011 זכתה לאות המופת ולמדליית דונה גרציה.
לקישיק-כהן היו שבעה ילדים (ארבעה בנים ושלוש בנות). בנה יצחק לבנון היה דיפלומט ישראלי שכיהן כשגריר ישראל במצרים. בן נוסף הוא דוד קישיק-כהן, לשעבר בכיר במנהל האזרחי.
נפטרה ב־21 במאי 2017, כ"ה באייר ה'תשע"ז.
הנצחתה

רחוב "השולמית" על שמה בשכונת "נווה ים" באשקלון, 2021
רחוב "השולמית" על שמה בהרצליה
״כיכר השולמית״ בצומת הרחובות אבל פן וגלבר בשכונת רמת דניה בירושלים.
לקריאה נוספת

אביעזר גולן, דני פנקס, שם צופן: הפנינה, (תל אביב) : זמורה, ביתן, מודן, (תש"ם 1980)
עזרא יכין (אלנקם), שירת השולמית - סיפורה של מרגלת ציונית, ירושלים תש"ס
טובה קלדס, הנשף המלכותי שהוליד מרגלת, מבט מל"מ 74, המרכז למורשת המודיעין, יולי 2017, עמ' 12–13
אפרים לפיד, לוחמי הסתר - המודיעין הישראלי מבט מבפנים, ידיעות ספרים, 2017, עמ' 91
הערות שוליים

↑  יריב פלג, "מסייה שולה" - האישה שלנו בביירות, באתר ישראל היום, 25 במאי 2017
↑  מיכאל בר-זוהר וניסים משעל, "לוחמות המוסד" (עמ' 46 - 47), ידיעות ספרים, 2020
↑  עיטור "יקיר ירושלים" הוענק ל-12 זוכים ביניהם אנשי ארגונים ועמותות
↑  מדליית דונה גרציה לשולמית קישיק-כהן
↑  רחוב חדש בעיר אשקלון על שם המרגלת שולמית כהן קישיק ז"ל, באתר רשויות, ‏12 באוקטובר 2021
↑  מידע מאת כרמלה אסל, בתה של שולמית כהן-קישיק.
| --- | --- |
בקרת זהויות :  NLI: 987007311496105171  LCCN: n79119292  VIAF: 298526189   WorldCat (עם VIAF): 298526189
גאדג'ט

גָּאדְגֶ'ט (באנגלית: Gadget; על פי האקדמיה ללשון העברית: חֲפִיץ) הוא מוצר בעל תפקיד מסוים, בדרך כלל לא חיוני, המבוסס על חידוש או על פטנט טכנולוגי. גאדג'טים יכולים להיות צעצועים, או עזרים המתווספים למכשירים מסורתיים. בפרט, גאדג'טים לרוב הם מוצרי אלקטרוניקה קטנים.
פיתוח וייצור גאדג'טים טכנולוגיים מתבצע במדינות המפותחות, ובפרט במדינות מזרח אסיה: יפן, סין וקוריאה – שם נפוץ גם השימוש בהם. מכיוון שגאדג'ט הוא מכשיר חדשני, יש מוצרים שכבר איבדו את התואר – דוגמה טובה היא הטלפון הסלולרי החכם, שנחשב לגאדג'ט משוכלל, לפני שהפך למוצר נפוץ.
ישנם גם גאדג'טים למחשב שהם אפליקציה, למשל: גוגל גאדג'טים. המשתמשים של גוגל יכולים ליצור גאדג'ט משלהם, ולהעלות אותו לכל דף באינטרנט.